ટ્રસ્ટના મુંબઈસ્થિત પે્રસિડન્ટ લક્ષ્મીચંદ કે. જૈન આ સંસ્થાની મદદથી ગ્રૅજ્યુએટ અને ડબલ ગ્રૅજ્યુએટ થયા છે. એ ઉપરાંત ટ્રસ્ટની મદદ મેળવીને એન્જિનિયર થયેલા અને અત્યારે કૅલિફૉર્નિયામાં સેટલ્ડ દિનેશ ગાલા જેમનો ૫૦૦ મિલ્યન ડૉલરનો બિઝનેસ છે અને દસ હજાર લોકો તેમની કંપનીમાં કામ કરે છે તે તથા ન્યુ જર્સીમાં રહેતા દામી રાંભિયાએ અમેરિકામાં હોસ્ટ ફૅમિલી સિસ્ટમ શરૂ કરી છે જેમાં તેઓ અમેરિકા ભણવા જતા સ્ટુડન્ટને ઍરર્પોટથી પિક-અપ કરવાથી લઈને તેને કૉલેજની હૉસ્ટેલ કે રહેવાની કોઈ વ્યવસ્થા ન થાય ત્યાં સુધી ઘરે રાખી સાચવે એ તો ખરું, પણ તે ભણે ત્યાં સુધી કોઈ પણ તકલીફ ઊભી થાય તો તેને પેરન્ટ્સની જેમ સાચવે. વિદેશ ભણવા જવા ઇચ્છતા સ્ટુડન્ટને વીઝાથી લઈને જોઈતી બધી મદદ મુંબઈમાં રહેતા લક્ષ્મીચંદ જૈન કરે છે. આમ હોસ્ટ ફૅમિલીનો તેમનો આ કન્સેપ્ટ હિટ થઈ રહ્યો છે. આ ત્રિપુટીએ અમેરિકામાં ગાલા ફાઉન્ડેશન નામનું ચૅરિટેબલ ટ્રસ્ટ બનાવ્યું છે જે એજ્યુકેશન જ નહીં, સમાજની અનેક રીતે સેવા કરે છે.